Source: http://ec.europa.eu/civiljustice/parental_resp/parental_resp_gre_et.htm
Timestamp: 2016-06-26 13:51:55+00:00
Document Index: 6488615

Matched Legal Cases: ['kohus ', 'kohus ', 'kohus ', 'kohus ', 'Kohus ', 'kohus ', 'kohus ', 'kohus ', 'kohus ', 'kohus ', 'kohus ', 'kohus\n', 'kohus\n', 'kohus ', 'kohus ', 'kohus ', 'Kohus ', 'kohus ', 'kohus\n']

Euroopa Komisjon - Euroopa Justiitsvõrgustik - Vanemlik vastutus - Kreeka
Viimati muudetud: 22-06-2006
Vanemlik vastutus - KreekaKäesolevat lehekülge ei eksisteeri enam. See on praegu ajakohastamisel ning selle võib hiljem leida Euroopa e-õiguskeskkonna portaalist.
Mõnedel juhtudel võib olla vaja vanemliku vastutuse küsimuses tehtud otsuse täitmiseks pöörduda kohtu või muu ametivõimu poole. Millist menetlust neis asjades kohaldatakse? 15.
Mida ma pean tegema, et teises liikmesriigis vanemliku vastutuse küsimuses tehtud kohtuotsust Kreekas tunnustataks ja täidetaks? Millist menetlust neis asjades kohaldatakse? 16.
Millise kohtu poole pean ma Kreekas pöörduma teises liikmesriigis vanemliku vastutuse küsimuses tehtud kohtuotsuse tunnustamise vaidlustamiseks? Millist menetlust neis asjades kohaldatakse? 17.
Mida ma pean tegema, et teises liikmesriigis vanemliku vastutuse küsimuses tehtud kohtuotsust Kreekas tunnustataks ja täidetaks? Millist menetlust neis asjades kohaldatakse? 1. Mida mõiste „vanemlik vastutus“ praktikas tähendab? Millised on vanemliku vastutuse kandja õigused ja kohustused?
Vanemlik vastutus tähendab, et lapse isiklikke asju ja vara puudutavad
otsused peavad esmalt langetama tema vanemad. Vanematel on õigus ja kohustus
lapse eest hoolitseda, tema vara valitseda ja esindada teda kõigis teda ja
tema vara puudutavates asjaajamistes, tehingutes ja vaidlustes.
2. Kellel lasub üldreeglina vanemlik vastutus lapse eest?
Üldreeglina lasub vanemlik vastutus lapse eest tema vanematel, kui nad on
abielus ja elavad koos; kui üks neist sureb, jääb teadmata kadunuks ja
eeldatakse, et ta on surnud või kui temalt on vanemlik vastutus ära võetud,
jääb vanemlik vastutus üksnes teisele vanemale. Samamoodi jääb vanemlik
vastutus üksnes teisele vanemale juhul, kui on muud seaduslikud põhjused,
miks üks vanem ei saa vanemlikku vastutust kanda või kui ühel vanemal puudub
või on piiratud teovõime. Lapsendamise puhul lasub vanemlik vastutus
lapsendajatel. Kui laps on sündinud väljaspool abielu ja jääb sellesse
staatusesse, lasub vanemlik vastutus emal.
Jah. Kui vanemad ei suuda või ei
soovi vanemlikku vastutust kanda või kui nende vanemlik vastutus on mingil
põhjusel lõppenud, nimetab kohus vanemliku vastutusega hooldaja.
Kui abielu lahutatakse kokkuleppel, sõlmivad vanemad kokkuleppe selle
kohta, kuidas nad soovivad lapse vanemlikku vastutust kanda või eestkostet
teostada, ning lisavad selle abielu lahutamise avalduse juurde, mille nad
esitavad kohalikule üksikkohtunikuga esimese astme kohtule; asi vaadatakse
läbi hagita menetluses. Kui nad aga pöörduvad mitme kohtunikuga esimese astme
kohtu poole abielu lahutamiseks kooselu võimatuse alusel, lahendatakse asi
abieluasjade menetluseks ettenähtud korras; ka selles avalduses võivad nad
taotleda, et vanemlik vastutus jääks ühele või mõlemale vanemale; või nad
võivad esitada eraldi hagid kohalikule üksikkohtunikuga esimese astme
kohtule, mis menetleb asja vastavalt Tsiviilkoodeksi artiklile 681B ja teeb
otsuse lähtudes lapse huvidest. Kui lahutuse või lahkuminemisega seoses tekib
ähvardav oht või kiireloomulist otsustamist vajav olukord, võib kohalik
üksikkohtunikuga kohus anda määruse vanemliku vastutuse küsimuse ajutise
kindlaksmääramise kohta.
Kui vanemad lepivad vanemliku vastutuse kandmise suhtes kokku, esitavad
nad vastavasisulise kirjaliku kokkuleppe menetluses vastava
menetluspädevusega kohtualluvusjärgses kohtus ning mainivad seda kokkulepet
oma kirjalikes avaldustes; kohus kaalub, kas kokkulepe lähtub lapse huvidest,
ja kui see nii on, otsustab vanemliku vastutuse küsimuse vastavalt
kokkuleppele.
Seadus ei näe kohtumenetluse kõrval alternatiivseid vanemliku vastutuse
küsimuse kindlaksmääramise võimalusi.
Kui vanemad pöörduvad kohtusse, saab kohus jätta vanemliku vastutuse ühele
vanemale või mõlemale, jagada seda nende vahel või anda see kolmandale
isikule. Lahutuse, lahkumineku või abielu tühistamise korral jääb vanemlik
vastutus vanemale, kelle juurde laps elama jääb; see hõlmab lapse
kasvatamist, järelevalvet, haridust ja elukohta. Kohus määrab samuti kindlaks
teise vanema makstava elatise suuruse ja määrab lapse õiguse selle vanemaga
Reegel on, et iga vanemliku vastutuse kandmisega seotud küsimuse peavad
vanemad otsustama üheskoos. Kui kohus aga otsustab, et eestkosteõigus jääb
ühele vanemale, siis võib see vanem üksi teha lapse hooldamise ja vara
valitsemisega seotud tavalisi toiminguid ning kõiki kiireloomulisi toiminguid
ning olla vastuvõtjaks lapsele adresseeritud õigustoimingute puhul. Lisaks
sellele esitab vanem, kellele on antud lapse hooldusõigus, lapse nimel
elatisnõude selle vanema vastu, kellel hooldusõigust ei ole. Kui teine vanem
ei ole lapse eestkostjast vanema toiminguga nõus, leides, et seda toimingut
ei tehtud tavalise hooldamise või vara valitsemise raames või et see ei olnud
kiireloomuline, võib see vanem nõuda kohtus endise olukorra taastamist,
väites, et toiminguga rikuti kohustusi või kuritarvitati vanemlikku
vastutust. Isegi kui ühel vanemal on õigus üksi tegutseda, võib vanemliku vastutuse
kuritarvitamiseks olla ka teisele tehtud toimingust mitteteatamine.
Kui kohus otsustab, et vanemad saavad lapse ühise eestkosteõiguse, otsustavad
nad eestkoste teostamise lapse huvidest lähtudes üheskoos.
10. Millise kohtu poole pean ma vanemlikku vastutust puudutava nõudega pöörduma? Milliseid formaalsusi tuleb järgida ja millised dokumendid pean ma oma avaldusele lisama?
Üldiselt on vanemliku vastutuse asjades pädevaks kohtuks üksikkohtunikuga esimese astme kohus; kui vanemliku vastutusega seotud taotlus sisaldub kooselu võimatuse alusel esitatud abielulahutuse taotluses või abielu tühistamise taotluses, on pädevaks kohtuks mitme kohtunikuga esimese astme kohus. Teise EL liikmesriigi kodanike puhul on territoriaalne pädevus nõukogu määruse (EÜ) 1347/2000 artiklites 2 ja 3 nimetatud riigi kohtul. Selle kohaselt on territoriaalne pädevus abielupaari viimase ühise elukohamaa kohtul ja seejärel kostja elukohamaa kohtul. Avaldus esitatakse kohtu kantseleisse, määratakse asja läbivaatamise aeg ja avalduse esitaja advokaat hoolitseb selle eest, et koopia saaks kostjale kätte toimetatud. Kui see on vaja kätte toimetada riigisiseselt, toimetab koopia kostjale kätte kohtutäitur. Kui see on vaja kätte toimetada välismaal, kohaldatakse liikmesriigi puhul nõukogu määrust (EÜ) 1348/2000 ning teiste riikide puhul dokumentide välisriikides kätteandmist käsitlevat 15. novembri 1965. aasta Haagi konventsiooni, kui see konventsioon neile siduv on; muudel juhtudel antakse koopia pädevale prokurörile, kes saadab selle omakorda Välisministeeriumisse, et see toimetataks kostjale kätte vastavalt välisriigi õigusele. Lisaks sellele antakse kaebuse koopia prokurörile ja kokkuvõte avaldatakse kahes ajalehes, ühes Ateena lehes ja ühes selle piirkonna lehes, kus asub asja läbi vaatav kohus, kui kostja aadress ei ole teada. Asja läbivaatamiseks esitatakse poolte nõudeid sisaldavad kirjalikud seisukohad ning dokumentaalsed tõendid ning kuulatakse üle tunnistajad kummagi poole väidete tõendamiseks. Kui kostja on õiguspäraselt ja ettenähtud aja jooksul kohtusse kutsutud, aga ta ei ilmu, vaatab kohus asja läbi, nagu oleks kostja kohal. Vastunõue esitatakse avaldusega esitamisega samale kohtule ja toimetatakse vastunõude kostjale kätte viis päeva enne kohtuistungit. Sotsiaalteenistused viivad enne kohtuistungit läbi sotsiaaluuringu ja kohtule esitatakse üksikasjalik ettekanne; kui kohus peab seda vajalikuks, kuulab ta ära alaealise seisukoha. Pärast kohtuistungit on pooltel õigus esitada täiendavaid vastuväiteid kolme tööpäeva jooksul. Mõne aja pärast saadab kohus vanemliku vastutuse kandmise kohta tehtud otsuse.
Nendes asjades kohaldatakse Tsiviilkohtumenetluse koodeksi artiklis 681B
sätestatud menetlust, mis on suhteliselt kiire menetlus, kus asja
läbivaatamise aeg määratakse kiiremini kui teiste hagide puhul ning otsus
tehakse tavaliselt kiiremini. Kui olukord on kiireloomuline või ähvardab oht,
võib kohtualluvusjärgne üksikkohtuniku esimese astme kohus kohaldada
esialgseid või ettevaatusmeetmeid: kui avaldus on kohtu kantseleisse
esitatud, määratakse asja läbivaatamise aeg väga kiiresti ja kostjale
avalduse kättetoimetamiseks on lühike aeg ning kohtusse võib teda kutsuda ka
telefoni teel või telegrammiga; poolte nõudeid sisaldavad avaldused koos
vastavate dokumentidega esitatakse kohtuistungil või kohtu poolt määratud
tähtaja jooksul, tunnistajad kuulatakse üle avalikul kohtuistungil ja kohus
teeb otsuse võimalikult lühikese aja jooksul. Kõiki vastunõudeid arutatakse
suuliselt istungil.
Jah, menetlusabi on võimalik saada, kui näidatakse ära, et pool ei ole
suuteline menetluskulusid kandma, ilma et see toimuks tema või tema perekonna
toimetulekuks vajalike vahendite arvelt, välja arvatud juhul, kui kohus
leiab, et hagi on ilmselgelt põhjendamatu või et sellega ei ole võimalik
soovitud eesmärki saavutada.
Jah, vastavale
apellatsioonikohtule.
14. Mõnedel juhtudel võib olla vaja vanemliku vastutuse küsimuses tehtud otsuse täitmiseks pöörduda kohtu või muu ametivõimu poole. Millist menetlust neis asjades kohaldatakse?
Kohtuotsusega, millega pannakse isikule vanemlik vastutus või
eestkosteõigus, kohustatakse ka last sellele isikule üle andma ning kui isik,
kellele kohustus laps üle anda pannakse, seda ei täida, kohaldab kohus omal
algatusel selle isiku suhtes kas rahalist karistust või aresti või mõlemat.
Lisaks, kui isik, kellelt nõutakse lapse üleandmist, ei allu kohtu
korraldusele, võib kohus nõuda kaudset täitmist ning nõuda vande andmist.
15. Mida ma pean tegema, et teises liikmesriigis vanemliku vastutuse küsimuses tehtud kohtuotsust Kreekas tunnustataks ja täidetaks? Millist menetlust neis asjades kohaldatakse?
Vastavalt nõukogu määrusele (EÜ) 1347/2000 tunnustatakse ühes EL liikmesriigis tehtud kohtuotsuseid teistes liikmesriikides, ilma et selleks mingit erimenetlust nõutaks. Isik, kes soovib, et vanemliku vastutuse kohta tehtud kohtuotsust Kreekas tunnustataks, peab esitama avalduse üksikkohtunikuga esimese astme kohtule selle isiku, kelle suhtes tehtud kohtuotsus täitmisele pöörata tuleb, tavalise elukoha järgi või lapse tavalise elukoha järgi või lõpuks ka koha järgi, kus kohtuotsus täita tuleb. Koos avaldusega peab esitama järgneva: koopia kohtuotsusest, mis vastab selle autentsuse tuvastamist võimaldavatele tingimustele;artiklis 33 nimetatud tõend, millest nähtub, milline kohus on otsuse teinud, kes olid puudutatud isikud, kas otsus tehti tagaselja, kas selle peale saab edasi kaevata, kas anti menetlusabi, jne;kui kohtuotsus tehti tagaselja, siis originaal või kinnitatud koopia dokumendist, millest nähtub, et puudunud poolele oli menetlusest teatav dokument või sellega võrdsustatud dokument kätte toimetatud, või muu dokument, mis näitab, et kostja on otsusega ühemõtteliselt nõustunud. Pärast asja läbivaatamise aja teadasaamist peab hageja toimetama avalduse koopia koos asja läbivaatamise aega määrava dokumendiga ja kohtukutsega kostjale kätte. Kohus ei või EL liikmesriigi kohtu otsust sisuliselt läbi vaadata; ta hindab seda, ega otsuse tunnustamine ei ole vastuolus tema oma avaliku poliitikaga, kas menetluse algatanud avaldus on puudunud poolele kätte toimetatud selliselt, et sellel poolel jääks piisavalt aega enda kaitsmiseks, või kas see pool on kohtuotsusega ühemõtteliselt nõustunud ja ega otsus ei ole vastuolus samade poolte vahel selles liikmesriigis, kus tunnustamist taotletakse, või teises liikmesriigis või mitteliikmesriigis tehtud otsusega, mis vastab tunnustamise tingimustele liikmesriigis, kus tunnustamist taotletakse, ning kui kohus on rahul, tunnustab ta kohtuotsust.
16. Millise kohtu poole pean ma Kreekas pöörduma teises liikmesriigis vanemliku vastutuse küsimuses tehtud kohtuotsuse tunnustamise vaidlustamiseks? Millist menetlust neis asjades kohaldatakse?
Vaidlustamaks teises liikmesriigis tehtud kohtuotsuse tunnustamist, tuleb
esitada hagi apellatsioonikohtusse vastavalt hagimenetluse sätetele.
Apellatsioonitähtaeg on üks kuu kohtuotsuse kättetoimetamisest arvates või
kaks kuud kohtuotsuse kättetoimetamisest juhul, kui pool, kelle vastu
tunnustamist taotleti, elab tavaliselt muus liikmesriigis kui see, kus
täitmiskorraldus tehti. Tähtaega ei saa kauguse põhjusel pikendada. Kui pool,
kelle suhtes otsuse tunnustamist taotletakse, ei ilmu, peatab kohus
menetluse, kuni on selge, et pool kutsuti kohtusse seaduslikult ja ettenähud
aja jooksul või et kõik võimalused selleks on ammendunud. Apellatsioonikohtu otsust saab õiguslikes
küsimustes vaidlustada ülemkohtus.
17. Mida ma pean tegema, et teises liikmesriigis vanemliku vastutuse küsimuses tehtud kohtuotsust Kreekas tunnustataks ja täidetaks? Millist menetlust neis asjades kohaldatakse?
Vanemliku vastutuse suhtes kohaldatakse materiaalõigust järgmiselt:vanemate ja lapse viimase ühise kodakondsusmaa õigusnende viimase ühise peamise elukohamaa õiguslapse kodakondsusmaa õigus; kui laps on kreeklane, aga välismaa kodanik, siis kohaldatakse Kreeka õigust. Kui lapsel on mitme riigi kodakondsus, siis kohaldatakse selle kodakondsusriigi õigust, millega lapsel on kõige tugevam side.Lex fori põhimõttest lähtudes kohaldatakse menetluse puhul Kreeka menetlusõigust.
« Vanemlik vastutus - Üldteave | Kreeka - Üldteave »